stanford-oval/wikipedia huggingface dataset:
דיסקוגרפיה של טייסטו
קופרודוקציות

A3 - יחד עם DJ מונטנה
Andante - יחד עם ארני בלינק
Clear View / T-Scanner / Hard Target / West & Storm - יחד עם גרג "סטורם" ואן סחרווזנדה
Control Freaks - יחד עם בנו דה חוי ופיט ברפוטס
Glycerine - יחד עם Yves Vandichel
Hammock Brothers - יחד עם קור פיג'נמן ורונלד קראמר
Jedidja - יחד עם דניס וואקופ רייחס
Main Men - יחד עם פיט ברפוטס
Paradise In Dubs - יחד עם .C.A.A ביימנס
TB X-Press - יחד עם ביורן ונדלן
Two Deejays - יחד עם Yves Vandichel ומייקל ואן הט הוף
Kamaya Painters - יחד עם בנו דה חוי
Gouryella / Vimana - יחד עם פרי קורסטן
Alibi / Major League - יחד עם ארמין ואן ביורן
Boys Will Be Boys - יחד עם אנגר דימאס ושואוטק
דירוג ב-DJ Mag במשך השנים

2000 - מקום 24 (בכורה)
2001 - מקום שישי
2002 - מקום ראשון
2003 - מקום ראשון
2004 - מקום ראשון
2005 - מקום שני
2006 - מקום שלישי
2007 - מקום שני
2008 - מקום שני
2009 - מקום שני
2010 - מקום שלישי
2011 - מקום שלישי
2012 - מקום שני
2013 - מקום רביעי
2014 - מקום חמישי
דיאן קלהאר

דיאן קלהאר (בסלובנית: Dejan Kelhar; נולד ב-5 באפריל 1984) הוא כדורגלן עבר סלובני ששיחק בעמדת הבלם.
קריירת מועדונים

קלהאר התחיל את הקריירה שלו בקבוצת הילדים של ברז'יצה, וזמן קצר לאחר מכן הצטרף למחלקת הנוער של צליה. קלהאר, הצטרף לקבוצה הבוגרת. בינואר 2004 הושאל לקרשקו.
בקיץ 2006, קלהאר חתם בגרויטר פירט מהבונדסליגה השנייה תמורת 100 אלף אירו. לאחר שקלהאר מיעט לשחק בגרויטר, בינואר 2008 חזר לצליה. ב-31 בינואר 2009, קלהאר חתם בסרקל ברוז' מליגת העל הבלגית.
בפברואר 2011, קלהאר חתם בלגיה ורשה.
לאחר שאת עונת 2011/2012, קלהאר התחיל כשחקן חופשי וב-7 בנובמבר 2011, קלהאר חתם בהפועל חיפה, אך כעבור חודשיים וחצי חתם בסמסונספור מליגת העל הטורקית.
בהמשך הקריירה, קלהאר שיחק  גם בגבאלה, הכוכב האדום בלגרד 
 שפילד ונסדיי, סיוואספור, באד ראדקרסבורג ובנוסף חזר לקדנציה נוספת באולימפיה ליובליאנה וצליה.
ב-3 במרץ 2010, קלהאר ערך את הופעת הבכורה שלו בנבחרת סלובניה בניצחון 1-4 נגד קטר.
תארים

ליגת העל הסרבית: 2013/2014
הערות שוליים

↑  דורון בן דור, ‏קלהאר חתם בהפ' חיפה ויוכל לשחק כבר מול סכנין, באתר ONE‏, 7 בנובמבר 2011
↑  דורון בן דור, ‏קלהאר עזב את הפועל חיפה, בנין: לא אוהב את זה, באתר ONE‏, 29 בינואר 2012
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיאן קלהאר".
ד'תתקצ"א

ד'תתקצ"א (4991)  היא שנה עברית  אשר  החלה ביום א' בתשרי, אור ל-9 בספטמבר 1230 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 1231. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיסקוגרפיה של ליידי גאגא
אלבומים > אלבומי אולפן

| שם האלבום | פרטי אלבום | מיקומי שיא> ארה"ב  | מיקומי שיא> אוסטרליה  | מיקומי שיא> אוסטריה  | מיקומי שיא> קנדה  | מיקומי שיא> צרפת  | מיקומי שיא> גרמניה  | מיקומי שיא> אירלנד  | מיקומי שיא> ניו זילנד  | מיקומי שיא> שווייץ  | מיקומי שיא> בריטניה  | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| The Fame |  יצא לאור: 19 באוגוסט 2008 (ארצות הברית)  חברת תקליטים: Streamline, Kon Live, Cherrytree, אינטרסקופ  פורמט: תקליטור, הורדה דיגיטלית, דיסק און קי, LP | 2 | 3 | 1 | 1 | 2 | 1 | 1 | 2 | 1 | 1 |  אוסטרליה: 280,000  אוסטריה: 140,000  בלגיה: 60,000  ברזיל: 120,000  קנדה: 560,000  צ'ילה: 30,000  דנמרק: 60,000  פינלנד: 25,400  צרפת: 650,000  גרמניה: 900,000  יוון: 15,000  הונגריה: 12,000  אירלנד: 135,000  איטליה: 280,000  יפן: 1,000,000  ניו זילנד: 75,000  הפיליפינים: 135,000  פולין: 60,000  פורטוגל: 20,000  רוסיה: 80,000  ספרד: 160,000  שוודיה: 40,000  שווייץ: 120,000  מקסיקו: 160,000  בריטניה: 2,940,000  אירופה: 3,000,0000  ארצות הברית: 4,700,0000  ברחבי העולם: 15,000,0000 |  אוסטרליה: פלטינה ×4  אוסטריה: פלטינה ×7  בלגיה: פלטינה ×2  ברזיל: פלטינה ×2  קנדה: פלטינה ×7  צ'ילה: פלטינה ×2  דנמרק: פלטינה ×2  פינלנד: פלטינה  צרפת: יהלום  גרמניה: יהלום  יוון: פלטינה  הונגריה: פלטינה ×2  אירלנד: פלטינה ×9  איטליה: פלטינה ×4  יפן: מיליון  ניו זילנד: פלטינה ×5  הפיליפינים: פלטינה ×9  פולין: פלטינה ×3  פורטוגל: פלטינה  רוסיה: פלטינה ×4  ספרד: פלטינה ×2  שוודיה: פלטינה  שווייץ: פלטינה ×4  מקסיקו: פלטינה ×2  בריטניה: פלטינה ×9  אירופה: פלטינה ×3  ארצות הברית: פלטינה ×4 |
| Born This Way |  יצא לאור: 23 במאי 2011 (ארצות הברית)  חברת תקליטים: Streamline, אינטרסקופ, Kon Live  פורמט: תקליטור, הורדה דיגיטלית, דיסק און קי, LP | 1 | 1 | 1 | 1 | 1 | 1 | 1 | 1 | 1 | 1 |  ברחבי העולם: 7,000,000  בארצות הברית: 2,326,000 |  RIAA: פלטינה ×2  ARIA: פלטינה ×2  BPI: פלטינה ×3  BVMI: פלטינה  IFPI AUT: פלטינה  IFPI SWI: פלטינה  IRMA: פלטינה ×2  MC: פלטינה ×4  RIANZ: פלטינה  SNEP: פלטינה ×2 |
| Artpop |  יצא לאור: 11 בנובמבר 2013 (ארצות הברית)  חברת תקליטים: Streamline, אינטרסקופ  פורמט: תקליטור, הורדה דיגיטלית, LP | 1 | 2 | 1 | 3 | 3 | 3 | 2 | 2 | 2 | 1 |  ברחבי העולם: 2,500,000  בארצות הברית: 725,000 |  BPI: זהב  IFPI AUT: זהב  IFPI SWI: זהב  MC: פלטינה  SNEP: פלטינה |
| Cheek to Cheek  (עם טוני בנט) |  יצא לאור: 19 בספטמבר 2014  חברת תקליטים: Streamline, אינטרסקופ, קולומביה | 1 | 7 | 6 | 3 | 9 | 12 | 12 | 3 | 7 | 10 | ברחבי העולם: 1,000,000 בארצות הברית: 750,000 | RIAA: זהב  BPI: כסף APIA: זהב CRIA: פלטינה ABPD: פלטינה |
| Joanne |  יצא לאור: 21 באוקטובר 2016  חברת תקליטים: Streamline אינטרסקופ  פורמט: תקליטור, הורדה דיגיטלית, LP | 1 | 2 | 9 | 2 | 9 | 6 | 2 | 2 | 3 | 3 | ברחבי העולם: 2,270,000 בארצות הברית: 616,00 בצרפת: 20,000 ברטיניה: 90,624 | RIAA: פלטינום BPI: זהב MC: זהב |
| Chromatica |  יצא לאור: 29 במאי 2020  חברת תקליטים: אינטרסקופ  פורמט: תקליטור, הורדה דיגיטלית, LP, קסטה | 1 | 1 | 1 | 1 | 1 | 3 | 1 | 1 | 1 | 1 |  ארצות הברית: 331,000  בריטניה: 38,014 |  בריטניה:  כסף |
אלבומים > אלבומי אוסף

| שם האלבום | פרטי אלבום | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> צרפת | מיקומי שיא> אירלנד | מיקומי שיא> ניו זילנד | מיקומי שיא> בריטניה | מכירות | תארים |
| --- | --- | --- | --- | --- | --- | --- | --- | --- | --- | --- |
| The Remix |  יצא לאור: 3 במרץ 2010 (ארצות הברית)  חברת תקליטים: Streamline, Kon Live, Cherrytree, אינטרסקופ  פורמט: תקליטור, הורדה דיגיטלית, LP | 6 | 12 | 5 | 19 | 10 | 9 | 3 |  ברחבי העולם: 800,000  בארצות הברית: 314,000 |  ABPD: פלטינה  BEA: זהב  RIAJ: פלטינה  NFPF: זהב  BPI: זהב |
| The Singles |  יצא לאור: 8 בדצמבר 2010 (יפן)  חברת תקליטים: Universal Music Japan  פורמט: תקליטור | — | — | — | — | — | — | — |  |  |
| Born This Way: The Remix |  יצא לאור: 18 בנובמבר 2011 (ארצות הברית)  חברת תקליטים: Streamline, Kon Live, אינטרסקופ  פורמט: תקליטור, הורדה דיגיטלית, LP | 105 | 62 | 49 | 71 | — | — | 77 |  בארצות הברית: 60,000 | RIAJ: זהב |
"—" מסמל אלבום שלא דורג.
אלבומים > מיני-אלבומים

| שם האלבום | פרטי אלבום | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> צרפת | מיקומי שיא> ניו זילנד | מכירות | תארים |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| The Cherrytree Sessions |  יצא לאור: 3 בפברואר 2009 (ארצות הברית)  חברת תקליטים: Streamline, Kon Live, Cherrytree, אינטרסקופ  פורמט: תקליטור, הורדה דיגיטלית | — | — | — | — | — |  בארצות הברית: 9,000 |  |  |  |  |  |  |
| Hitmixes |  יצא לאור: 25 באוגוסט 2009 (קנדה)  חברת תקליטים: יוניברסל מיוזיק קנדה  פורמט: תקליטור, EP | __ | __ | 8 | — | — |  |  |  |  |  |  |  |
| The Fame Monster |  יצא לאור: 18 בנובמבר 2009 (ארצות הברית)  חברת תקליטים: Streamline, Kon Live, Cherrytree, אינטרסקופ  פורמט: תקליטור, הורדה דיגיטלית, דיסק און קי, EP | 5 | 1 | 6 | 13 | 1 |  ברחבי העולם: 8,000,000  בארצות הברית: 1,600,000 |  ARIA: פלטינה 3х  RIAA: פלטינה  BEA: פלטינה 2х  GLF: פלטינה  ABPD: פלטינה 2х  IFPI: פלטינה 2х  IFPIF: פלטינה  SNEP: פלטינה 2х  IFPIG: פלטינה  FIMI: פלטינה 2х  RIAJ: פלטינה 2х  IFPIN: פלטינה  ZPAV: יהלום  IFPI: פלטינה 3х  IFPIME: זהב  NFPF: פלטינה 4х |  |  |  |  |  |
| A Very Gaga Holiday |  יצא לאור: 22 בנובמבר 2011 (ארצות הברית)  חברת תקליטים: Streamline, Kon Live, אינטרסקופ  פורמט: הורדה דיגיטלית | 52 | — | 74 | — | — |  בארצות הברית: 42,000 |  |  |  |  |  |  |
"—" מסמל אלבום שלא דורג.
אלבומים > אלבומי וידאו

| שם האלבום | פרטי אלבום | הערות |
| --- | --- | --- |
| The Fame Monster: Video EP |  יצא לאור: 7 במאי 2010  חברת תקליטים: Streamline, Kon Live, Cherrytree, אינטרסקופ  פורמט: הורדה דיגיטלית |  כולל את הווידאו קליפים של שבעת הסינגלים הראשונים של גאגא |
| Lady Gaga Presents the Monster Ball Tour: At Madison Square Garden |  יצא לאור: 21 בנובמבר 2011  חברת תקליטים: Streamline, אינטרסקופ, Kon Live  פורמט: DVD, בלו-ריי, הורדה דיגיטלית |  |
סינגלים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא הסיבה: חסרים סינגלים שיצאו משנת 2017 והלאה..
סינגלים > סינגלים בהם התארחה

| שם הסינגל | שנה | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> אירלנד | מיקומי שיא> בריטניה | אלבום |
| --- | --- | --- | --- | --- | --- | --- | --- |
| "Chilin" | 2009 | 99 | 29 | 73 | 19 | 12 | Attention Deficit |
| "Video Phone" | 2009 | 65 | 31 |  |  | 58 | I Am... Sasha Fierce |
| "3-Way (The Golden Rule)" The Lonely Island (בהשתתפות ג'סטין טימברלייק וליידי גאגא) | 2011 | — | — | — | — | — | The Wack Album |
סינגלים > סינגלים שיווקיים

| שם הסינגל | שנה | מיקומי שיא> ארצות הברית | מיקומי שיא> אוסטרליה | מיקומי שיא> אוסטריה | מיקומי שיא> קנדה | מיקומי שיא> צרפת | מיקומי שיא> גרמניה | מיקומי שיא> אירלנד | מיקומי שיא> ניו זילנד | מיקומי שיא> שווייץ | מיקומי שיא> בריטניה | אלבום |
| --- | --- | --- | --- | --- | --- | --- | --- | --- | --- | --- | --- | --- |
| "Beautiful, Dirty, Rich" | 2008 | — | — | — | — | — | — | — | — | — | 83 | The Fame |
| "Vanity" | 2008 | — | — | — | — | — | — | — | — | — | — |  |
| "Christmas Tree" (בהשתתפות Space Cowboy) | 2008 | — | — | — | 79 | — | — | — | — | — | — |  |
| ‏"Hair" | 2011 | 12 | 20 | — | 11 | 12 | — | 14 | 9 | — | 13 | Born This Way |
| "Venus" | 2013 | 32 | 31 | 36 | 19 | 9 | 35 | 13 | 20 | 18 | 76 | Artpop |
| "Dope" | 2013 | 8 | 34 | 28 | 96 | 8 | 34 | 12 | 20 | 15 | 124 | Artpop |
| "Winter Wonderland" (עם טוני בנט) | 2014 | — | — | — | — | — | — | — | — | — | — |  |
| "A-Yo" | 2016 | 66 | __ | __ | 55 | 167 | __ | 67 | 3 | 62 | 66 | Joanne |
ד'תתקע"ב

ד'תתקע"ב (4972)  היא שנה עברית  אשר  החלה ביום א' בתשרי, אור ל-10 בספטמבר 1211 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 1212. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דיאן פריש

| --- | --- |

 לידה:  1 בנובמבר 1969 (בת 54) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991 
 מקום לימודים:  האקדמיה המלכותית לאמנות הדרמה (1991) 
 מספר צאצאים:  2
 פרופיל ב-IMDb
 
דיאן פריש (באנגלית: Diane Parish; נולדה ב-1 בנובמבר 1969) היא שחקנית אנגלייה, המוכרת בעיקר מהופעתה בתפקיד דניס פוקס באופרת הסבון "איסטאנדרס" של ה-BBC, ובתפקיד סמלת בילוש אווה שארפ בסדרה "The Bill".
ביוגרפיה

פריש נולדה בצ'לסי שבלונדון. אחרי שסיימה את הלימודים באקדמיה המלכותית לאמנות הדרמה (RADA) עבדה בעיקר בתיאטרון והשתמשה בהגייה המקובלת שלמדה ב-RADA כדי להרחיב את הרפרטואר שלה לתפקידים שייקספיריים, כגון קורדליה בהפקה של "המלך ליר" שהועלתה ב-1994 עם להקת התיאטרון טאלאווה.
בטלוויזיה הופיעה פריש בתפקידים שונים. היא גילמה את בת' טיילור בסדרה "לאבג'וי" בכיכובו של איאן מקשיין. את דמותו של אביה של בת' גילם רודולף ווקר שבהמשך גילם את פטריק טרומן באופרת הסבון "איסטאנדרס" לצדה של פריש ששיחקה בתפקיד דניס פוקס.
תפקיד נוסף שלה בטלוויזיה היה בדמות לולה כריסטי, חברתו של מיק מקפרליין בסדרה "איסטאנדרס" בשנת 1998.
פריש הופיעה בדרמות טלוויזיוניות בהן הסדרה "The Bill" ובסדרת הספין אוף "M.I.T.: Murder Investigation Team" בתפקיד סמלת בילוש אווה שארפ. לפני כן כיכבה בסדרה "Babyfather", וזכתה על הופעתה בפרס Royal Television Society לשחקנית הטובה ביותר לשנת 2001 - השחקנית השחורה הראשונה שזכתה בפרס חשוב של RTS.
פריש חזרה לשחק באופרת הסבון "איסטאנדרס" בשנת 2006 בתפקיד קבוע בדמות דניס פוקס. היא פרשה זמנית מהסדרה בינואר 2008 כדי ללדת את בתה, וחזרה להופיע ביוני 2008.
ב-1996 שיחקה פריש בתפקיד מילי בסרט "Indian Summer", שהופץ גם בשם "Alive And Kicking" (חיים ובועטים).
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 | פרנק סטאבס | Frank Stubbs | פקידת קבלה | בפרק "Starlet" |
| 1991–1993 |  | Screen One | מלצרית | סדרת טלוויזיה (2 פרקים) |
| 1993 |  | Shakers |  | סרט טלוויזיה |
| 1993–1994 | לאבג'וי | Lovejoy | בת' טיילור | סדרת טלוויזיה |
| 1996 | חיים ובועטים | Alive and Kicking | מילי |  |
| 1996 |  | The Final Passage | מילקי | סרט טלוויזיה |
| 1997 |  | Holding On | ג'נט | מיני-סדרה |
| 1998 |  | Picking up the Pieces | ליזה גי | סדרת טלוויזיה |
| 1998 |  | Driving Miss Crazy | מיס דייזי | סרט קצר |
| 1998 | איסטאנדרס | EastEnders | לולה כריסטי | סדרת טלוויזיה |
| 1999 |  | Real Women | רייצ'ל | סדרת טלוויזיה |
| 1999 |  | Real Women II | רייצ'ל | סדרת טלוויזיה |
| 2000 |  | The Vice | שירלי רובינסון | סדרת טלוויזיה |
| 2000–2001 | לדפוק שעון | Clocking Off | סילביה רובינסון | סדרת טלוויזיה |
| 2001 |  | Comedy Lab | ג'קס | בפרק "Turn the World Down" |
| 2001–2002 |  | Babyfather | לזלי ביילי | סדרת טלוויזיה |
| 2002–2004 |  | The Bill | סמלת בילוש אווה שארפ | סדרת טלוויזיה |
| 2005 | הולבי סיטי | Holby City | לוסי פולדס | בפרק "Live and Let Die" |
| 2005 |  | M.I.T.: Murder Investigation Team | סמלת בילוש אווה שארפ | סדרת טלוויזיה |
| 2005 | להעיר את המתים | Waking the Dead | שריל פליסר | בפרק "Black Run" |
| 2006–2018 | איסטאנדרס | EastEnders | דניס ג'ונסון / דניס פוקס | סדרת טלוויזיה |
| 2010–2015 |  | Children in Need | דניס פוקס | סדרת טלוויזיה (2 פרקים) |
| 2012 |  | The B&B: Kim's Palace | דניס פוקס | סדרת טלוויזיה (2 פרקים) |
| 2014 |  | Eastenders: The Ghosts of Ian Beale - Children in Need Special | דניס פוקס | סרט טלוויזיה |
הערות שוליים

↑  Interview Yvonne Brewster: Nobody was offering black actors Shakespeare so we staged our King Lear, Interview by David Jays
1 2  Changing the scenery - Actress Diane Parish talks to BBC News Online
הארכידוכס אלברכט, דוכס טשן

הארכידוכס אלברכט פרידריך רודולף דומיניק, דוכס טשן (בגרמנית: Albrecht Friedrich Rudolf Dominik von Österreich, Herzog von Teschen; ‏3 באוגוסט 1817 – 18 בפברואר 1895), היה גנרל ופוליטיקאי אוסטרי, שכיהן לימים כמפקח הכללי של הצבא האוסטרו-הונגרי וקיבל דרגת גנרל-פלדמרשל הן בצבא האוסטרו-הונגרי והן בצבא האימפריה הגרמנית. בשנים 1851–1860 כיהן כמושל אזרחי וצבאי של הונגריה בתקופה הידועה כ"עידן שיטת באך". הוא היה בנם של הארכידוכס קרל, דוכס טשן ושל הנרייטה, נסיכת נסאו-ויילבורג.
ביוגרפיה > ילדותו

אלברכט נולד ב-3 באוגוסט 1817 בעיר וינה כבנו של הארכידוכס קרל, דוכס טשן בנו של לאופולד השני, קיסר האימפריה הרומית הקדושה ואשתו הנרייטה, נסיכת נסאו-ויילבורג. אלברכט היה אחיינו של פרנץ השני, קיסר האימפריה הרומית הקדושה, ובן דודו של פרנץ קרל, ארכידוכס אוסטריה אביו של פרנץ יוזף הראשון, קיסר אוסטריה.
ביוגרפיה > אחרית ימיו

אלברכט היה העשיר ביותר מבין בני בית הבסבורג, והחזיק בבעלותו 300,000 דונמים, כמו גם אוסף נאה של ציורים ותחריטים. אלברכט המשיך לכהן בתפקידו הצבאי, על אף גילו המתקדם ועל אף שנעשה עיוור באופן חלקי.
ב-18 בפברואר 1895 נפטר אלברכט בארקו שבטרנטינו, ונקבר בהלוויה ממלכתית בווינה. את תאריו ואת נחלותיו ירש הארכידוכס פרידריך, דוכס טשן, ששימש כמפקד הצבא האוסטרו-הונגרי בין השנים 1914–1917.
משפחתו

ב-1 במאי 1844 התחתן אלברכט במינכן עם הילדגרד, נסיכת בוואריה, בתו של לודוויג הראשון, מלך בוואריה ואשתו תרזה, נסיכת סקסוניה-הילדבורגהאוזן. ממנה היו לו 3 ילדים:
מריה תרזה, ארכידוכסית אוסטריה-טשן (15 ביולי 1845, וינה - 8 באוקטובר 1927, טובינגן), התחתנה בווינה ב-18 בינואר 1865 עם פיליפ, דוכס וירטמברג (1838, ניי-סיר-סן - 1917, שטוטגרט) והיו להם חמישה ילדים:
אלברכט, דוכס וירטמברג (1865–1939), גנרל-פלדמרשל גרמני, שפיקד על הארמייה הרביעית ועל קבוצת הארמיות אלברכט במלחמת העולם הראשונה.
מריה אמליה, דוכסית וירטמברג (1865–1883)
מריה איזבלה, דוכסית וירטמברג (1871–1904)
רוברט, דוכס וירטמברג (1873–1947)
אולריך, דוכס וירטמברג (1877–1944)
קרל, ארכידוכס אוסטריה-טשן (3 בינואר 1847, וינה - 19 ביולי 1848), מת מאבעבועות שחורות.
מתילדה, ארכידוכסית אוסטריה-טשן (25 בינואר 1849, וינה - 6 ביוני 1867, ארמון הצנדורף, ליד וינה), נקברה באחוזת הקברים הקיסרית בווינה.
ד'תתקע"ז

ד'תתקע"ז (4977)  היא שנה עברית  אשר  החלה ביום א' בתשרי, אור ל-15 בספטמבר 1216 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1217. שנה מסוג הכז, איננה מעוברת, ואורכה 354 ימים. זו שנת שמיטה.
נפטרו

ט' באדר - רבי יהודה החסיד, מראשי חסידי אשכנז (ויש אומרים שנפטר בד'תתקע"ה)
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תתקפ"ה

ד'תתקפ"ה (4985)  היא שנה עברית  אשר  החלה ביום א' בתשרי, אור ל-16 בספטמבר 1224 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1225. שנה מסוג בחג, איננה מעוברת, ואורכה 353 ימים. זו שנה ראשונה לשמיטה.
לפי ההלכה, בשנת ד'תתקפ"ה מתחיל מחזור חמה בן 28 שנים, ולכן מברכים את ברכת החמה.
נולדו

נולד רבי שם טוב בן יוסף אבן פלקירא, וכן (לפי הדעה הרווחת) הרב טודרוס בן יוסף אבולעפיה - רב, פרשן התלמוד הבבלי ומקובל, "ראש גלות ספרד" ומנהיג יהדות קסטיליה במאה ה-13.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ברכת החמה ביום רביעי ט"ז בניסן - 26 במרץ 1225 (לפי הלוח היוליאני, שהיה נהוג אז).
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הארכידוכסית מריה כריסטינה, דוכסית טשן

מריה כריסטינה יוהנה יוספה אנטוניה, ארכידוכסית אוסטריה (בגרמנית: Maria Christina Josepha Antonia‏; 13 במאי 1742 – 24 ביוני 1798) הייתה ארכידוכסית אוסטרית, בתם החמישית של מריה תרזה קיסרית אוסטריה ופרנץ הראשון, קיסר רומא הקדושה.
ב-1766 התחתנה מריה כריסטינה עם אלברט קזימיר ולאחר נישואיהם קיבלו בני הזוג את דוכסות טשן. בשנת 1781 מונתה מריה כריסטינה למושל בארצות השפלה האוסטריות יחד עם בעלה. הם כיהנו בתפקיד זה עד 1789, אז הודחו על ידי המהפכנים ההולנדיים. לאחר מכן חזרו לכהן בתפקיד בשנים 1791–1792, אך שוב הודחו על ידי הצרפתים. לאחר הדחתם מהולנד, חיו מריה כריסטינה ובעלה בווינה עד מותה בשנת 1798. היא נקברה בקריפטה הקיסרית בווינה.
ביוגרפיה > ילדות ונעוריה

מריה כריסטינה נולדה בווינה, אוסטריה, ב-13 במאי 1742, ביום הולדתה ה-25 של אמה, הקיסרית מריה תרזה. היא הייתה הילדה החמישית והבת הרביעית מתוך 16 ילדיהם של מריה תרזה ופרנץ הראשון, קיסר רומא הקדושה. למחרת לידתה הוטבלה בשם מריה כריסטינה יוהנה יוספה אנטוניה. היא קיבלה את השם "כריסטינה" על שם סבתה, אליזבת כריסטינה. בחצר המלוכה ובקרב משפחתה, כונתה תמיד בשמות החיבה "מארי" או "מימי".
מריה כריסטינה נחשבה לילדה האהובה ביותר על אמה, הקיסרית מריה תרזה. קשר זה ניכר במכתבים הרבים שכתבה הקיסרית לבתה, בהם הביעה חיבה עמוקה ודאגה לרווחתה. בנעוריה, התאפיינה מריה כריסטינה באישיות קפריזית ונמרצת. תכונות אלה, לצד יופייה וכישוריה, הפכו אותה לדמות פופולרית בחצר המלוכה. אותה העדפה שקיבלה מריה כריסטינה מאמה גרמה לקנאה עזה בקרב אחיה ואחיותיה והם ביקרו יותר ויותר את מעמדה הבולט במשפחה. ככל שמריה כריסטינה התבגרה, כך גברה הסלידה כלפיה מצד אחיה ואחיותיה. ייתכן שהדבר נגרם כתוצאה מהשימוש הגובר שעשתה אמה, מריה תרזה, במריה כריסטינה ככלי להשפעה על שאר בני המשפחה. מריה כריסטינה תוארה כיפהפייה, אינטליגנטית מאוד וציירת מוכשרת. לימודיה כללו שפות, היסטוריה, אומנות ותרבות. היא ידעה לדבר באיטלקית וצרפתית ברמה מושלמת ובנוסף גם אנגלית. רישומיה של מריה כריסטינה הוצגו בארמון שנברון, ומהווים עדות לכישרונה האמנותי. היא ציירה דיוקנאות של בני משפחה, כולל עצמה, וכן עותקים של ציורי ז'אנר של אמנים הולנדים וצרפתים ידועים. ציור מפורסם אחד שלה, שנוצר בגואש בשנת 1762, מתאר את המשפחה הקיסרית חוגגת את יום ניקולס הקדוש. בציור זה, הקיסר פרנסיס הראשון מוצג קורא עיתון, בעוד הקיסרית מריה תרזה עומדת לידו. שלושת אחיה הצעירים של מריה כריסטינה, פרדיננד, מריה אנטוניה ומקסימיליאן, מופיעים גם בציור, כל אחד עם מתנות. בשנים שלאחר נישואיו של אחיה יוזף השני, פיתחה מריה כריסטינה רומן אהבה עם הנסיכה איזבלה, נסיכת פארמה. מערכת יחסים זו תועדה היטב במכתבים שכתבו זו לזו, בהם ביטאו אהבה עמוקה, תשוקה וחיבה.
ביוגרפיה > נישואים

לאחר מותה של איזבלה מפרמה בדצמבר 1763, חזר אלברט, לווינה שם, הוא התחדש הקשר שלו עם מריה כריסטינה. הם נפגשו תחילה בווינה באביב של 1764. כתוצאה מפגישות אלו, התאהבה מריה כריסטינה עמוקות באלברט. מצדו של אלברט, הייתה חיבה כלפי מריה כריסטינה, אך הוא לא האמין שיוכל להינשא לה. הסיבה לכך נעוצה כנראה במעמדו החלש יחסית ובחוסר היציבות הפוליטית שלו, שלא עמדו בסטנדרטים הגבוהים של בית המלוכה האוסטרי. בסופו של דבר מריה תרזה הסכימה לנישואים הללו ומריה הייתה הילדה היחידה של מריה תרזה שלא נישא מטעמים פוליטיים. ב-7 בינואר 1766, התקבל אלברט, בברטיסלאבה בברכה חמה על ידי האזרחים. אירוסיהם של מריה כריסטינה ואלברט התקיימו ב-2 באפריל 1766. שישה ימים לאחר מכן, ב-8 באפריל, התקיים טקס החתונה.
ב-16 במאי 1767 ילדה מריה כריסטינה בת בשם מריה כריסטינה תרזה אך הילדה נפטרה יום לאחר מכן. כתוצאה מהלידה הקשה של מריה כריסטינה תרזה, סבלה מריה כריסטינה מבעיות פוריות ולא הצליחה להרות שוב. בשנת 1790, לאחר שנים של ניסיונות כושלים להרות, שכנעה מריה כריסטינה את אחיה לאופולד, הדוכס הגדול של טוסקנה, לאשר לה ולבעלה לאמץ את אחד מבניו הצעירים, הארכידוכס קרל.
ביוגרפיה > ארצות השפלה האוסטריות

בשנת 1780, מונו מריה כריסטינה ובעלה אלברט כמושלים משותפים של ארצות השפלה האוסטריות. ב-29 בנובמבר, במהלך ההכנות למסע של מריה כריסטינה ואלברט להולנד, נפטרה מריה תרזה. מותה הביא לשינויים משמעותיים במערך הכוחות הפוליטי באירופה. יוסף השני, אחיה של מריה כריסטינה, עלה לכס הקיסר עם מותה של אמם. יחסיהם היו ידועים כגרועים, ויוסף קינא במעמדה המיוחס של אחותו ובקשר הקרוב שלה עם אמם. כדי להקטין את כוחה, אישר יוסף את מינויו של אלברט כמושל יחיד של הולנד האוסטרית. ב-3 ביוני 1781 עזבו מריה כריסטינה ואלברט את וינה ועברו להתגורר בבריסל.
הקיסר יוסף השני לא סיפק לאחותו מריה כריסטינה את המשאבים הכספיים הדרושים למילוי תפקידה כמושלת משותפת של הולנד האוסטרית. כתוצאה מהגבלות שהטיל עליהם יוסף, מריה כריסטינה ואלברט לא יכלו למלא תפקיד פוליטי משמעותי בארצות השפלה האוסטריות. הם נאלצו להסתפק בתפקידים סמליים ברובם, תוך שהשלטון האמיתי נותר בידי יוסף ונציגיו. בחורף 1785–1786, נסעו מריה כריסטינה ובעלה אלברט לווינה לאחר שקיבלו הזמנה מיוחדת מאת אחיה יוסף השני. לכבוד הביקור, הורה יוסף השני על הצגת שתי אופרות מיוחדות. הופעות אלו התקיימו ב-7 בפברואר 1786 בהופעה פרטית בארמון שנברון. מריה ואלברט ניסו לשכנע את יוסף לנקוט בגישה זהירה יותר בהגשמת תוכניות הרפורמה שלו לה. למרות ניסיונותיהם, לא הצליחו מריה כריסטינה ואלברט לשכנע את יוסף לשנות את גישתו. תוכניות הרפורמה שלו בוצעו במלואן, וגרמו לשינויים משמעותיים בארצות השפלה האוסטריות.
ביולי 1786, הגיעו מריה כריסטינה ובעלה אלברט לפריז, בעקבות הזמנה מיוחדת מאת המלך לואי ה-16. בארמון ורסאי, פגשה מריה כריסטינה את אחותה המלכה, מארי אנטואנט. במהלך ביקורם הקצר בצרפת, ביקרו בני הזוג בהרבה מוזיאונים. באמצע ספטמבר 1786, חזרו לבריסל. בשנת 1789, פרצה מהפכה גם בבישופות לייז', שהייתה חלק מארצות השפלה האוסטריות. בפברואר 1790 מת הקיסר יוסף השני. אחיו, לאופולד השני, עלה לכס הקיסרות. ב-1 במרץ 1792, נפטר הקיסר לאופולד השני באופן פתאומי. מותו גרם לזעזוע באירופה, והיו שמועות על הרעלה או התנקשות חשאית. זמן קצר לאחר מכן, באוקטובר 1792, פלשה צרפת המהפכנית לארצות השפלה. צרפת, שהייתה נתונה תחת שלטון רדיקלי, חפצה להפיץ את המהפכה לשאר אירופה ולערער את הסדר הקיים. הפלישה הצרפתית עוררה בהלה רבה באוסטריה וגרמה לכוחות האוסטרים להתגונן. הצרפתים כבשו את האזור ובעקבות זאת, נאלצו מריה כריסטינה ואלברט לברוח שוב.
ביוגרפיה > מחלתה ומותה

לאחר בריחתם הם מצאו מקלט באוסטריה, שם שהו עד מותה של מריה. בשנת 1797, החלה מריה כריסטינה לסבול ממחלה בקיבה. ביוני 1798, מצבה של מריה כריסטינה הידרדר עוד יותר. למחרת, ב-24 ביוני 1798, נפטרה מריה כריסטינה בגיל 56. לאחר מותו של בעלה, אלברט הוא נקבר לידה וליד ביתם.